stanford-oval/wikipedia huggingface dataset:
สำนักงานคณะกรรมการการอาชีวศึกษา (ประเทศไทย)
การจัดตั้งวิทยาลัยเทคนิค

ปี พ.ศ. 2495 ได้เริ่มจัดตั้งวิทยาลัยเทคนิค ในสังกัด กองวิทยาลัยเทคนิค กรมอาชีวศึกษา ทั้งหมด 5 แห่ง โดยเป็นวิทยาลัยเทคนิคหลักทั่วประเทศ 4 แห่ง คือ วิทยาลัยเทคนิคกรุงเทพ-กรุงเทพ (พ.ศ. 2495), วิทยาลัยเทคนิคภาคใต้-สงขลา (พ.ศ. 2497), วิทยาลัยเทคนิคภาคตะวันออกเฉียงเหนือ-นครราชสีมา (พ.ศ. 2499) และ วิทยาลัยเทคนิคภาคพายัพ-เชียงใหม่ (พ.ศ. 2500) รวมทั้ง วิทยาลัยเทคนิคธนบุรี - ธนบุรี (พ.ศ. 2503)
ปี พ.ศ. 2502 ได้รับความช่วยเหลือจาก ประเทศเยอรมนี ในการจัดตั้ง โรงเรียนเทคนิคพระนครเหนือ จังหวัดกรุงเทพมหานคร ในสังกัด กองโรงเรียนพาณิชย์ กรมอาชีวศึกษา และได้ยกฐานะในปี พ.ศ. 2507 เป็น วิทยาลัยเทคนิคพระนครเหนือ โดยได้รับการพัฒนาและเปิดสอนจนถึงระดับ ปวส.
ปี พ.ศ. 2503 ได้รับความช่วยเหลือจาก ประเทศญี่ปุ่น ในการจัดตั้ง ศูนย์ฝึกโทรคมนาคมนนทบุรี จังหวัดนนทบุรี ในสังกัด กองโรงเรียนพาณิชย์ กรมอาชีวศึกษา และได้ยกฐานะในปี พ.ศ. 2507 เป็น วิทยาลัยโทรคมนาคมนนทบุรี โดยได้รับการพัฒนาและเปิดสอนจนถึงระดับ ปวส.
ปี พ.ศ. 2505 ได้รับความช่วยเหลือจาก ยูเนสโก (UNESCO) และ กองทุนพิเศษ สหประชาชาติ ในการจัดหาผู้เชี่ยวชาญด้านต่าง ๆ ให้มาช่วยดำเนินการสอน รวมทั้งให้ทุนการศึกษา อบรมเพิ่มเติมแก่อาจารย์ และจัดซื้ออุปกรณ์การศึกษาให้แก่  วิทยาลัยเทคนิคธนบุรี รวมทั้ง วิทยาลัย จะรับนักศึกษาโดยได้เข้าร่วมกับ สภาการศึกษาแห่งชาติ ในการใช้ วิธีสอบคัดเลือกรวมเพื่อรับนักศึกษาร่วมกับมหาวิทยาลัยอื่น ๆ (การสอบเอนทรานซ์) (โดยมี สถาบันการศึกษา จำนวน 6 แห่ง คือ มหาวิทยาลัย 5 แห่ง ที่มีอยู่ในขณะนั้น ได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยเกษตรศาสตร์ มหาวิทยาลัยศิลปากร และ วิทยาลัย 1 แห่ง ได้แก่ วิทยาลัยเทคนิคธนบุรี ได้จัดสอบร่วมกัน)
ปี พ.ศ. 2506 ได้รับความช่วยเหลือจาก ประเทศเยอรมนี ในการจัดตั้ง วิทยาลัยเทคนิคขอนแก่น จังหวัดขอนแก่น ในสังกัด กองโรงเรียนพาณิชย์ กรมอาชีวศึกษา โดยได้รับการพัฒนาและเปิดสอนจนถึงระดับ ปวส.
ปี พ.ศ. 2512 ได้รับความช่วยเหลือจาก ประเทศออสเตรีย ในการจัดตั้ง โรงเรียนเทคนิคสัตหีบ จังหวัดชลบุรี สถานศึกษาหลายแห่งได้รับการพัฒนาและเปิดสอนจนถึงระดับ ปวส. โดยในปี พ.ศ. 2512 ได้รับการยกฐานะจาก โรงเรียนเป็น วิทยาลัย ซึ่งแห่งแรกคือ วิทยาลัยพณิชยการพระนคร จนถึงปี พ.ศ. 2522 กรมอาชีวศึกษามีวิทยาลัยอยู่ในสังกัด จำนวน 90 แห่ง ในจำนวนสถานศึกษาทั้งสิ้น 159 แห่ง
ปี พ.ศ. 2513 รวมโรงเรียนการช่างสตรีและโรงเรียนการช่าง 4 จังหวัด คือ อ่างทอง ราชบุรี บุรีรัมย์ และพัทลุง
การยุบรวม โอน วิทยาลัย

ปี พ.ศ. 2514 ได้มีพระราชบัญญัติจัดตั้ง สถาบันเทคโนโลยีพระจอมเกล้า โดยรวม วิทยาลัยเทคนิคธนบุรี, วิทยาลัยเทคนิคพระนครเหนือ และ วิทยาลัยโทรคมนาคมนนทบุรี ในสังกัดกรมอาชีวศึกษาไปรวมเป็นสถาบัน และเปิดสอน ถึงระดับ ปริญญาตรี
ปี พ.ศ. 2515 ให้ วิทยาลัยวิชาการก่อสร้างบางพลัด เข้ารวมกับ สถาบันเทคโนโลยีพระจอมเกล้า และ ประกาศคณะปฏิวัติฉบับที่ 217 พ.ศ. 2515 ให้โอนโรงเรียนฝึกฝนอาชีพเคลื่อนที่ 36 แห่ง ของกรมอาชีวศึกษาไป กรมสามัญ
ปี พ.ศ. 2518 ได้มีพระราชบัญญัติจัดตั้ง วิทยาลัยเทคโนโลยีและอาชีวศึกษา ขึ้นโดยแยกวิทยาลัย 28 แห่งออกจาก กรมอาชีวศึกษา เปิดสอนถึงระดับปริญญาตรี และได้โอนศูนย์ฝึกต่อเรือหนองคายของสำนักงานพลังงานแห่งชาติมาอยู่ในสังกัด กรมอาชีวศึกษา โดยเปลี่ยนชื่อเป็นโรงเรียนอุตสาหกรรมต่อเรือหนองคาย
ปี พ.ศ. 2519 รวมโรงเรียนเทคนิค โรงเรียนอาชีวศึกษา โรงเรียนการช่างใน 65 วิทยาเขต และยกฐานะโรงเรียนเกษตรกรรม 12 แห่งเป็นวิทยาลัย
ปี พ.ศ. 2522 ได้มีการโอน วิทยาลัยเกษตรกรรมเจ้าคุณทหาร ไปสังกัด สถาบันเทคโนโลยีพระจอมเกล้า ประกาศใช้หลักสูตร ประกาศนียบัตรวิชาชีพเทคนิค (ปวท.) และจัดตั้งศูนย์ฝึกอบรมและพัฒนาอาชีวศึกษา ต่อมากระทรวงศึกษาธิการได้ประกาศใช้หลักสูตรประกาศนียบัตรวิชาชีพเทคนิค (ปวท.) รับนักเรียนผู้จบมัธยมศึกษา ตอนปลาย โปรแกรมวิชาสามัญเข้าเรียนวิชาชีพ เป็นเวลา 2 ปี
วิทยาลัยการอาชีพ

ปี พ.ศ. 2530 ได้มีการจัดตั้ง "วิทยาลัยการอาชีพ" ในพื้นที่จังหวัดมุกดาหาร และแม่ฮ่องสอน โดยมีเป้าหมายที่จะจัดการศึกษาทุกประเภทวิชาชีพและทุกหลักสูตร ทั้งในและนอกระบบการศึกษา
ปี พ.ศ. 2533 โรงเรียนสารพัดช่างวังไกลกังวล ได้ยกวิทยฐานะเป็นวิทยาลัยการอาชีพวังไกลกังวล สืบเนื่องจาก ในปี พ.ศ. 2532 สมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนิน ทอดพระเนตร การฝึกอบรมวิชาชีพระยะสั้นของโรงเรียนสารพัดช่างวังไกลกังวลและ ทรงมีพระราชดำรัส ให้  เปิดสอนในระดับประกาศนียบัตร (ปวช.) และระดับที่สูงขึ้น เพื่อรองรับนักเรียนจากโรงเรียนวังไกลกังวล และโรงเรียนมัธยมในพื้นที่และพื้นที่ใกล้เคียง
ปี พ.ศ. 2535–2539 ได้มีการจัดตั้งวิทยาลัยเพิ่มขึ้นอีกจำนวน 93 แห่ง เฉพาะโครงการจัดตั้งวิทยาลัยการอาชีพ ระดับอำเภอ 60 แห่ง วิทยาลัยสารพัดช่าง 25 แห่ง และอีก 8 แห่ง มีวัตถุประสงค์เพื่อขยายโอกาสทางการศึกษาวิชาชีพไปสู่ท้องถิ่น สนับสนุน การพัฒนาชนบท เพื่อผลิตกำลังคนด้านวิชาชีพในระดับช่างกี่งฝีมือ และช่างเทคนิค ให้ตรงกับความต้องการ ของตลาด แรงงาน และสอดคล้องกับสภาพเศรษฐกิจและสังคมของประเทศ
ปี พ.ศ. 2540 การอาชีวศึกษาโดยสุขวิช รังสิตพล รัฐมนตรีว่าการกระทรวงศึกษาธิการในขณะนั้น ได้จัดตั้งวิทยาลัยการอาชีพ 70 แห่ง วิทยาลัยเทคนิค 19 แห่ง และวิทยาลัยบริหารธุรกิจและการท่องเที่ยว 2 แห่ง
วิทยาลัยเทคโนโลยีฐานวิทยาศาสตร์

ปี พ.ศ. 2550 กระทรวงศึกษาธิการโดยสำนักงานคณะกรรมการการอาชีวศึกษา และกระทรวงวิทยาศาสตร์และเทคโนโลยี โดยสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ ได้ร่วมกันจัดทำ "โครงการจัดตั้งโรงเรียนเทคโนโลยีฐานวิทยาศาสตร์นำร่อง" โดยมีวิทยาลัยการอาชีพพานทอง เป็นสถานศึกษานำร่องแห่งแรก และได้รับความเห็นชอบจากคณะรัฐมนตรีเมื่อวันที่ 18 ธันวาคม 2550 เพื่อผลิตคนที่มีความรู้ทางด้านวิทยาศาสตร์และเทคโนโลยีและมีทักษะด้านช่างออกไปสร้างสรรค์นวัตกรรมและสิ่งประดิษฐ์ใหม่ๆเพื่อยกระดับความสามารถในการแข่งขันให้กับภาคการผลิตและบริการของประเทศ
ปี พ.ศ. 2552 กระทรวงศึกษาธิการได้ประกาศเปลี่ยนชื่อวิทยาลัยการอาชีพพานทองเป็น วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) เมื่อวันที่ 21 พฤษภาคม 2552 เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ โดยใช้รูปแบบของห้องเรียนพิเศษในสถานศึกษาที่มีอยู่เดิม (school in school)
การจัดตั้งสถาบันการอาชีวศึกษา

ในช่วงปี พ.ศ. 2555 - 2556 กระทรวงศึกษาธิการ ประกาศกฎกระทรวงให้สถาบันการศึกษาในสังกัดสำนักงานคณะกรรมการการอาชีวศึกษารวมกัน    เพื่อจัดตั้งเป็นสถาบันการศึกษาขั้นสูง ผลิตบุคลากรสายอาชีพที่เชียวชาญ ชำนาญงาน เข้าสู่ตลาดแรงงาน โดยรองรับการศึกษาขั้นสูงระดับปริญญาตรี สถาบันการอาชีวศึกษาในนโยบายใหม่นี้แบ่งออกเป็น 2 ประเภท ได้แก่
สถาบันการอาชีวศึกษา 19 แห่ง
สถาบันการอาชีวศึกษาเกษตร 4 แห่ง
ในปัจจุบันสำนักงานคณะกรรมการการอาชีวศึกษาจึงมีสถาบันการศึกษาในสังกัด 2 กลุ่ม
สถาบันการอาชีวศึกษา และสถาบันการอาชีวศึกษาเกษตร ซึ่งเปิดสอนถึงระดับปริญญาตรี
วิทยาลัยเทคนิค วิทยาลัยอาชีวศึกษา วิทยาลัยการอาชีพ และวิทยาลัยอื่น ๆ ซึ่งเปิดสอนระดับชั้น ปวช. และ ปวส. เท่านั้น
ทั้งนี้ ทุกหลักสูตรที่เปิดสอนใช้กรอบมาครฐานการศึกษา ดังนี้
ปวช. : มาตรฐานคุณวุฒิอาชีวศึกษาระดับประกาศนียบัตรวิชาชีพ
ปวส. : มาตรฐานคุณวุฒิอาชีวศึกษาระดับประกาศนียบัตรวิชาชีพชั้นสูง
ปริญญาตรี : มาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการ
สำนักงานคณะกรรมการการอาชีวศึกษา

ในปี พ.ศ. 2546 กระทรวงศึกษาธิการ ได้มีการปรับปรุงโครงสร้างทำให้ กรมอาชีวศึกษา เปลี่ยนสถานะเป็น "สำนักงานคณะกรรมการการอาชีวศึกษา"
วิทยาลัยอาชีวศึกษาสังกัดองค์กรปกครองส่วนท้องถิ่น

วิทยาลัยเทคโนโลยีและการจัดการองค์การบริหารส่วนจังหวัดลำพูน จังหวัดลำพูน
วิทยาลัยเทคโนโลยีและอาชีวศึกษาตากสินระยอง จังหวัดระยอง
วิทยาลัยอาชีวศึกษาเทศบาลนครปฐม จังหวัดนครปฐม
วิทยาลัยอาชีวศึกษาเทศบาลพระพุทธบาท จังหวัดสระบุรี
วิทยาลัยอาชีวศึกษาเทศบาลเมืองกำแพงเพชร จังหวัดกำแพงเพชร
วิทยาลัยอาชีวศึกษาเทศบาลเมืองนาสาร จังหวัดสุราษฎร์ธานี
วิทยาลัยอาชีวศึกษาเทศบาลเมืองหนองคาย จังหวัดหนองคาย
วิทยาลัยอาชีวศึกษาเทศบาลหล่มสัก จังหวัดเพชรบูรณ์
วิทยาลัยอาชีวศึกษาเทศบาลอ้อมน้อย จังหวัดสมุทรสาคร
วิทยาลัยอาชีวศึกษาศรีราชา จังหวัดชลบุรี
องค์การที่เกี่ยวข้อง > องค์การวิชาชีพในอนาคตแห่งประเทศไทย ระดับชาติ

องค์การวิชาชีพในอนาคตแห่งประเทศไทย (อวท.) (Future Vocational Organization of Thailand)
ครั้งที่ 22 วันที่ 11-15 กุมภาพันธ์ พ.ศ. 2556  ณ วิทยาลัยเทคนิคดอนเมือง กรุงเทพมหานคร (กรุงเทพมหานครและภาคตะวันออก)
ครั้งที่ 23 วันที่ 3-7 กุมภาพันธ์ พ.ศ. 2557 ณ วิทยาลัยเทคนิคนครศรีธรรมราช จังหวัดนครศรีธรรมราช (ภาคใต้)
ครั้งที่ 24 วันที่ 2-6 กุมภาพันธ์ พ.ศ. 2558 ณ วิทยาลัยเทคนิคหนองคาย จังหวัดหนองคาย (ภาคตะวันออกเฉียงเหนือ)
ครั้งที่ 25 วันที่ 1-5 กุมภาพันธ์ พ.ศ. 2559 ณ วิทยาลัยอาชีวศึกษานครสวรรค์ จังหวัดนครสวรรค์ (ภาคเหนือ)
ครั้งที่ 26 วันที่ 6-10 กุมภาพันธ์ พ.ศ. 2560 ณ วิทยาลัยเทคนิคระยอง จังหวัดระยอง (กรุงเทพมหานครและภาคตะวันออก)
ครั้งที่ 27 วันที่ 1-5 กุมภาพันธ์ พ.ศ. 2561 ณ วิทยาลัยเทคนิคสุพรรณบุรี จังหวัดสุพรรณบุรี  (ภาคกลาง)
ครั้งที่ 28 วันที่ 2-6 กุมภาพันธ์ พ.ศ. 2562 ณ วิทยาลัยเทคนิคสุราษฎ์ธานี จังหวัดสุราษฎร์ธานี (ภาคใต้)
ครั้งที่ 29 วันที่ 30 มกราคม-3 กุมภาพันธ์ พ.ศ. 2563 ณ วิทยาลัยเทคนิคร้อยเอ็ด จังหวัดร้อยเอ็ด (ภาคตะวันออกเฉียงเหนือ)
ครั้งที่ 30 วันที่  กุมภาพันธ์ พ.ศ. 2564 ณ วิทยาลัยเทคนิคพิษณุโลก จังหวัดพิษณุโลก (ภาคเหนือ)
องค์การที่เกี่ยวข้อง > องค์การเกษตรกรในอนาคตแห่งประเทศไทย ระดับชาติ

องค์การเกษตรกรในอนาคตแห่งประเทศไทย (อกท.) (Future Farmers Organization of Thailand)
ครั้งที่ 32 วันที่ 21-26 กุมภาพันธ์ พ.ศ. 2554 ณ วิทยาลัยเกษตรและเทคโนโลยีแพร่ จังหวัดแพร่
ครั้งที่ 33 วันที่ 11-15 กุมภาพันธ์ พ.ศ. 2555 ณ วิทยาลัยเกษตรและเทคโนโลยีกระบี่ จังหวัดกระบี่
ครั้งที่ 35 วันที่ 6-10 กุมภาพันธ์ พ.ศ. 2556 ณ วิทยาลัยเกษตรและเทคโนโลยีราชบุรี จังหวัดราชบุรี
ครั้งที่ 35 วันที่ 15-19 กุมภาพันธ์ 2557 ณ วิทยาลัยเกษตรและเทคโนโลยีอุบลราชธานี จังหวัดอุบลราชธานี
ครั้งที่ 36 วันที่ 10-14 กุมภาพันธ์ พ.ศ. 2558 ณ วิทยาลัยเกษตรและเทคโนโลยีตาก จังหวัดตาก
ครั้งที่ 37 วันที่ 24-28 กุมภาพันธ์ พ.ศ. 2559 ณ วิทยาลัยเกษตรและเทคโนโลยีสงขลา จังหวัดสงขลา
ครั้งที่ 38 วันที่ 2-5 กุมภาพันธ์ พ.ศ. 2560 ณ วิทยาลัยเกษตรและเทคโนโลยีอุทัยธานี จังหวัดอุทัยธานี
ครั้งที่ 39 วันที่ 5-9 กุมภาพันธ์ พ.ศ. 2561 ณ วิทยาลัยเกษตรและเทคโนโลยีมหาสารคาม จังหวัดมหาสารคาม
นักเลงซ่าส์ ท้าวัยเรียน

| นักเลงซ่าส์ ท้าวัยเรียน |
| --- | --- |

ฮันกึล: 조폭인 내가 고등학생이 되었습니다
ความหมายตามตัวอักษร: I a Gangster Became a High Schooler
อาร์อาร์: Jopogin naega godeunghaksaengi doeeotseumnida 
เอ็มอาร์: Chop'ogin naega kodŭnghaksaengi toeŏtsŭmnida 
 
แนว: แฟนตาซี ละครวัยรุ่น
บทประพันธ์: จอง ดา-ฮี
กำกับโดย: อี ซอง-แทค
แสดงนำ: ยุน ชาน-ยอง อี ซอ-จิน บง แจ-ฮยอน
ดนตรีแก่นเรื่องเปิด: "GO" โดย Lucy
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 8
ออกอากาศ
สถานีโทรทัศน์: TVING
ออกอากาศ: 29 พฤษภาคม ค.ศ. 2024 (2024-05-29) – 19 มิถุนายน ค.ศ. 2024 (2024-06-19)
นักเลงซ่าส์ ท้าวัยเรียน (เกาหลี: 조폭인 내가 고등학생이 되었습니다) เป็นเว็บซีรีส์ของเกาหลีใต้ นำแสดงโดย ยุน ชัน-ย็อง,อี ซอ-จินและบง แจ-ฮยอน ออกอากาศทาง Wavve,TVING  และ Watcha ในวันที่ 29 พฤษภาคม 2024 ทุกวันพุธ เวลา 14:00 น. (เวลามาตรฐานเกาหลี) สองตอนแรกฉายรอบปฐมทัศน์ที่CGV Theatre และเผยแพร่เมื่อวันที่ 22 กุมภาพันธ์ 2024
เรื่องย่อ

คิม ดึก-พัล (อี ซอ-จิน)นักเลงหัวไม้วัย 47 ปี เขาไม่มีการศึกษา เพราะเกิดในครอบครัวที่ยากจน แต่เขาใฝ่ฝันที่จะเข้าเรียนในมหาวิทยาลัยชั้นนำ จึงพยายามศึกษาหาความรู้เพื่อบรรลุความฝันที่ต้องการ แต่มันไม่ง่ายเลย
ในวันหนึ่งเกิดเหตุบังเอิญที่วิญญาณของดึกพัลเข้าสิงร่างของ ซง อี-ฮอน (ยุน ชาน-ยอง) นักเรียนมัธยมปลายวัย 19 ปี ที่ฆ่าตัวตายเนื่องจากเป็นเหยื่อของการกลั่นแกล้งในห้องเรียน
คิม ดึก-พัล ในร่างของอีฮอน กลับมาแก้แค้นเหล่าอันธพาลที่เคยรังแกเขา
ตัวละคร > ตัวละครหลัก

ยุน ชาน-ยอง รับบทเป็น คิม ดึก-พัล อายุ 47 ปี / ซง อี-ฮอน อายุ 19 ปี
อี ซอ-จิน รับบทเป็น คิม ดึก-พัล
บง แจ-ฮยอน รับบทเป็น ชเว เซ-คยอง
แหล่งข้อมูลอื่น

นักเลงซ่าส์ ท้าวัยเรียน ที่ฮันซีเนมา
เออร์มิน
ดูเพิ่ม

เพียงพอน
แหล่งข้อมูลอื่น

ข้อมูลที่เกี่ยวข้องกับ Mustela erminea ที่วิกิสปีชีส์
รายชื่อผลงานเพลงของธงไชย แมคอินไตย์

| ผลงานเพลงของธงไชย แมคอินไตย์ |
| --- | --- |

สตูดิโออัลบั้ม: 18
อัลบั้มบันทึกการแสดงสด: 1
อัลบั้มรวมเพลง: 19
อีพี: 2
ซิงเกิล: 169
เพลงประกอบภาพยนตร์: 1
อัลบั้มสรรเสริญ และคัฟเวอร์: 7
ผลงานเพลงอัลบั้มแรกของธงไชย แมคอินไตย์ คือ "หาดทราย สายลม สองเรา" วางจำหน่ายเมื่อปี พ.ศ. 2529 ส่งผลให้เขาเป็นขวัญใจของคนไทยทุกเพศทุกวัย และมีผลงานต่อเนื่องจนถึงปัจจุบันสามารถทำยอดขายอัลบั้มมากกว่า 25 ล้านชุด ติดระดับแนวหน้าของเอเชีย โดยเฉพาะอัลบั้ม "ชุดรับแขก" เป็นอัลบั้มที่ทำสถิติยอดจำหน่ายสูงสุดของไทย 5 ล้านตลับ (ซึ่งยังไม่นับรวมวีซีดี ดีวีดีบันทึกภาพคอนเสิร์ตเต็มรูปแบบในปีเดียวกัน) โดยผลงานในวงการเพลงถือเป็นงานหลักซึ่งได้รับตอบรับอย่างดีมาโดยตลอด อีกทั้งได้รับเกียรติให้ขับร้องเพลงเทิดพระเกียรติ และเพลงพิเศษเนื่องในโอกาสสำคัญต่าง ๆ
อัลบั้ม > อีพี

| วางแผง | ชื่ออัลบั้ม | รายชื่อเพลง | หมายเหตุ |
| --- | --- | --- | --- |
| 4 กันยายน พ.ศ. 2540 | เพลงประกอบละคร "นิรมิต" | รายชื่อเพลง ที่สุดในหัวใจ  นิรมิต  ฉันมีหัวใจ  น้ำค้าง |  |
| 15 ธันวาคม พ.ศ. 2541 (วางตลาดใหม่รูปแบบแผ่นทองโดยรวมกับแผ่นของอัลบั้มเซอร์วิส 31 พฤษภาคม พ.ศ. 2561) | ธงไชย เซอร์วิส พิเศษ (อัลบั้มพิเศษ ฉลองความสำเร็จของอัลบั้ม ธงไชย เซอร์วิส) | รายชื่อเพลง ซ่อมซะให้เข็ด  พูดเล่นเล่น  ก้อนหินกับนาฬิกา  ตัดไฟแต่ต้นลม  ความทรงจำ [ความทรงจำใหม่ฯ] | เกิน 9 แสนตลับ |
| 4 ตุลาคม พ.ศ. 2567 | Dream For Love | รายชื่อเพลง รักเธอเท่าไหร่ (ร่วมกับ อัญชลี จงคดีกิจ, คริสติน่า อากีล่าร์,ใหม่ เจริญปุระ, ศรัณย์รัชต์ ดีน)  เราคงจะได้พบกัน" ((ร่วมกับ อัญชลี จงคดีกิจ)  เล่าสู่กันฟัง (ร่วมกับ อัญชลี จงคดีกิจ, คริสติน่า อากีล่าร์,ใหม่ เจริญปุระ, ศรัณย์รัชต์ ดีน)  รักเธอเท่าไหร่ (เพลงจากละคร วัยรุ่นอลเวง)  ดึงดัน (ร่วมกับ ศรัณย์รัชต์ ดีน) (ต้นฉบับ cocktail)  รักเอ๋ย (เพลงจากละคร พนมนาคา) |  |
อัลบั้ม > อัลบั้มเพลงประกอบภาพยนตร์

| วางแผง | ชื่ออัลบั้ม | รายชื่อเพลง | หมายเหตุ |
| --- | --- | --- | --- |
| 13 พฤศจิกายน พ.ศ. 2538 | เพลงประกอบภาพยนตร์ "คู่กรรม" | รายชื่อเพลง เธอคนเดียว (เพลงประกอบภาพยนตร์ "คู่กรรม")  เธอคนเดียว (Flanger Mix)  เธอคนเดียว (Japan Thai Mix)  เธอคนเดียว (Japan ver.)  คำเดียวก็รู้ (คู่กรรม)  จันทร์เจ้าขา (ขับร้องโดย นันทิดา แก้วบัวสาย&ศรัณย่า ส่งเสริมสวัสดิ์)  สงคราม  คิดถึงบ้าน (คู่กรรม)  Dokino Sakura  ใต้ต้นลำพู  ลงโทษ  ตรวจห้อง  ตัดใจ |  |
อัลบั้ม > อัลบั้มบันทึกการแสดงสด

| วางแผง | ชื่ออัลบั้ม | รายชื่อเพลง | หมายเหตุ |
| --- | --- | --- | --- |
| 7 สิงหาคม พ.ศ. 2540 | Singing Bird รวมเพลงพิเศษจากกรีนคอนเสิร์ต หมายเลข 3 | รายชื่อเพลง อ้อมแขนที่ว่างเปล่า  ใต้แสงจันทร์  อย่าหลบตากัน  หัวใจช้ำ ๆ  โลกแห่งความฝัน  ความรักเพรียกหา  เติมใจให้กัน  ลึกสุดใจ  ปาฎิหาริย์  มือน้อย  เธอคนเดียว  อยู่เพื่อใคร  คืนนี้ไม่เหมือนคืนนั้น  พอจะมีสิทธิ์ไหม  หมั่นคอยดูแลและรักษาดวงใจ |  |
| สิงหาคม พ.ศ. 2546 | The Official Collection From  Babb Bird Bird Shows 1986-2003 | รายชื่อเพลง จับมือกันไว้ (BBB# 8)  สบาย สบาย (BBB# 2)  ยาของหัวใจ (BBB# 7)  ขอบใจจริง ๆ (BBB# 8)  ด้วยรักและผูกพัน (BBB# 1)  นางนวล (BBB# 3)  บูมเมอแรง (BBB# 4)  วันของเรา (BBB# 2)  เธอ...ผู้ไม่แพ้ (BBB# 6)  ฝากฟ้าทะเลฝัน (BBB# 1)  ความสุข..ความทรงจำ..ไม่มีที่สิ้นสุด (BBB# 5)  อ้อมแขนที่ว่างเปล่า (BBB# 6) |  |
ซิงเกิล > ยุค 2550

| ปี พ> ศ..ปี พ.ศ. | ซิงเกิล | ผู้ร่วมแสดงมิวสิก | อันดับเพลงสูงสุด> IW Chart  | อัลบั้ม |
| --- | --- | --- | --- | --- |
| 2550 | "ช่วยรับที" | จรินทร์พร จุนเกียรติ อัครณัฐ อริยฤทธิ์วิกุล | — | Simply Bird |
| 2550 | "มีแต่คิดถึง" | ธนากร ชินกูล สุทธินันท์  อัมพรชัชวาลย์ | — | Simply Bird |
| 2550 | "สวิทซ์ที่ใจ" | อนันดา เอเวอร์ริ่งแฮม พิชญ์นาฏ สาขากร | — | Simply Bird |
| 2550 | "สองคนกำลังดี" |  | — | Simply Bird |
| 2550 | "ตกหลุมรักเธอทุกวัน" |  | — | Simply Bird |
| 2550 | "น้ำตา" |  | — | Simply Bird |
| 2552 | "จะได้ไม่ลืมกัน" | อารักษ์ อมรศุภศิริ ญารินดา บุนนาค | — | ความจำสั้น แต่รักฉันยาว |
| 2553 | "คืนข้ามปี" |  | — | Singing Bird |
| 2553 | "พรหมลิขิต" |  | — | Singing Bird |
| 2553 | "อยู่คนเดียว" |  | 2 | อาสาสนุก |
| 2553 | "เรามา Sing" |  | — | อาสาสนุก |
| 2554 | "Too Much So Much Very Much" | โจอี้ บอย | 1 | อาสาสนุก |
| 2554 | "เบิร์ดแลนด์แดนมหัศจรรย์" |  | — | เบิร์ดแลนด์แดนมหัศจรรย์ |
| 2554 | "อย่าทำอย่างนี้ไม่ว่ากับใคร...เข้าใจไหม" | ฉันทวิชช์ ธนะเสวี หนึ่งธิดา โสภณ | 1 | อาสาสนุก |
| 2554 | "วนาสวาท" | ร้องคู่กับ หนึ่งธิดา โสภณ | — | วนาลี |
| 2554 | "อยากบอกรัก" |  | 5 | อาสาสนุก |
| 2554 | "อกมีไว้หัก" | ชิน ชินวุฒ | 20 | อาสาสนุก |
| 2554 | "ร้องไห้ทำไม (Why The Tears?) (ภาษาจีน) | ณวัฒน์ กุลรัตนรักษ์ Sonia Sui | — | ไม่มีอัลบั้ม |
| 2554 | "ร้องไห้ทำไม" | ณวัฒน์ กุลรัตนรักษ์ Sonia Sui | 6 | อาสาสนุก |
| 2554 | "ตะโกนว่ารัก...ว่ารัก" |  | — | อาสาสนุก |
| 2556 | "มีไหมใครสักคน"  | อรรคพันธ์ นะมาตร์ วริฏฐิสา ลิ้มธรรมมหิศร ภัทรธิดา พัชรวีระพงษ์ | 20 | วันนี้ที่รอคอย |
| 2556 | "Medley ขนนกกับดอกไม้"  | ร้องคู่กับ ดา เอ็นโดฟิน ลุลา กันยารัตน์ นิว-จิ๋ว ชมพู่ อารยา | — | ขนนกกับดอกไม้ ตอน "Secret Garden" |
| 2556 | "รักนี้มีค่าเพราะเธอ"  | ร้องคู่กับ ดา เอ็นโดฟิน ลุลา กันยารัตน์ นิว-จิ๋ว | — | ขนนกกับดอกไม้ ตอน "Secret Garden" |
| 2556 | "มีฟ้า มีดาว มีเธอ"  | ร้องคู่กับ ดา เอ็นโดฟิน | 4 | ขนนกกับดอกไม้ ตอน "Secret Garden" |
| 2557 | "คนแพ้ที่ไม่มีน้ำตา"  | เจษฎาภรณ์ ผลดี แอน ทองประสม สหรัถ สังคปรีชา ศรีริต้า เจนเซ่น | 1 | อย่าลืมฉัน |
| 2557 | "เขียนคำว่ารัก" | ซันนี่ สุวรรณเมธานนท์ สุภัสสรา ธนชาต | 9 | All Time Hits |
| 2558 | "ดอกไม้ในใจ"  | ภูภูมิ พงศ์ภาณุ อารยา เอ ฮาร์เก็ต นัฐฐพนธ์ ลียะวณิช | — | กลกิโมโน |
| 2558 | "รักที่ไม่มีวันเป็นจริง"  | ร้องคู่กับ อารยา เอ ฮาร์เก็ต | — | กลกิโมโน |
| 2558 | "บัลลังก์เมฆ"  | พิยดา จุฑารัตนกุล ศรราม เทพพิทักษ์ ปฏิภาณ ปฐวีกานต์ สมชาย เข็มกลัด นภัทร อินทร์ใจเอื้อ จุฑาวุฒิ ภัทรกำพล เจษฎ์พิพัฒ ติละพรพัฒน์ ณัฐจารี หรเวชกุล | — | บัลลังก์เมฆ |
| 2558 | "รักให้พอดี"  | ร้องร่วมกับ วิชญาณี เปียกลิ่น ระดับดาว ศรีระวงศ์ | — | บัลลังก์เมฆ |
| 2558 | "สุขใจ"  | ร่วมกับวง พาราด็อกซ์ | 20 | All Time Hits |
| 2558 | "รักคำเดียว"  | ร่วมกับวง 25hours | 9 | ไม่มีอัลบั้ม |
| 2559 | "ปิดบัง" | เจษฎาภรณ์ ผลดี ดาวิกา โฮร์เน่ | 20 | เพลิงนรี |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ซิงเกิล > ยุค 2560

| ปี พ> ศ..ปี พ.ศ. | ซิงเกิล | ผู้ร่วมแสดงมิวสิก | อันดับเพลงสูงสุด> IW Chart  | อัลบั้ม |
| --- | --- | --- | --- | --- |
| 2560 | "OKAY" | ร่วมกับ UrboyTJ | — | Mini Marathon |
| 2560 | "พริบตา" | ร่วมกับ แสตมป์ อภิวัชร์ | 1 | Mini Marathon |
| 2561 | "ชีวิตเดี่ยว" | ร่วมกับวง เก็ตสึโนวา | 6 | Mini Marathon |
| 2561 | "ผู้ต้องหา" | ร่วมกับวง ลาบานูน | — | Mini Marathon |
| 2561 | "กว่าจักรวาล" | ร่วมกับ ชนกันต์ รัตนอุดม | — | Mini Marathon |
| 2561 | "พี่เปิดให้" | ร่วมกับ บูม บูม แคช | — | Mini Marathon |
| 2561 | "กำแพง" | ร่วมกับ โพลีแคต | — | Mini Marathon |
| 2561 | "สิ้นสุดคือจุดเริ่มต้น" | ร่วมกับ บิ๊กแอส | — | Mini Marathon |
| 2562 | "ก่อนจะเช้า" | กมลชนก เขมะโยธิน  ยุทธพิชัย ชาญเลขา เดือนเต็ม สาลิตุล ณิชาภัทร ฉัตรชัยพลรัตน์ ปฐมพงษ์ เรือนใจดี | — |  ก่อนอรุณจะรุ่ง |
| 2564 | "ใครคิดถึง" | เจษฎ์พิพัฒ ติละพรพัฒน์  เอสเธอร์ สุปรีย์ลีลา | — |  วิมานทราย |
| 2565 | "เพลงที่ไม่มีใครฟัง" | — | — | BIRD 22 |
| 2565 | "มากองรวมกันตรงนี้" | ซีซันไฟฟ์ | — | BIRD 22 |
| 2565 | "ลำไยลองกอง" | ธงไชย แมคอินไตย์ | — | BIRD 22 |
| 2565 | "ทดลองใช้" | ธงไชย แมคอินไตย์  พัชราภา ไชยเชื้อ | — | BIRD 22 |
| 2565 | "ปีของเรา" | อนุโรจน์ เกตุเลขา  (เติร์ด Tilly Birds) |  | ไม่มีอัลบั้ม |
| 2566 | "ฟ้อนทั้งน้ำตา" | ร่วมกับ ธนชัย อุชชิน | — | BIRD 22 |
| 2566 | "รักเอ๋ย"(ละครพนมนาคา) | ภูวศิษฐ์ อนันต์พรสิริ ภรภัทร ศรีขจรเดชา อัษฎาพร สิริวัฒน์ธนกุล |  | Dream For Love |
| 2567 | "รักเธอเท่าไร" | ร่วมกับ อัญชลี จงคดีกิจ คริสติน่า อากีล่าร์ ใหม่ เจริญปุระ ศรัณย์รัชต์ ดีน |  | Dream For Love |
| 2567 | "เราคงจะได้พบกัน" | ร่วมกับ อัญชลี จงคดีกิจ |  | Dream For Love |
| 2567 | "เล่าสู่กันฟัง (cover)" | ร่วมกับ อัญชลี จงคดีกิจ คริสติน่า อากีล่าร์ ใหม่ เจริญปุระ ศรัณย์รัชต์ ดีน |  | Dream For Love |
| 2567 | "รักเธอเท่าไร" | — |  | Dream For Love |
| 2567 | "ดึงดัน (cover)" | ร่วมกับ ศรัณย์รัชต์ ดีน |  | Dream For Love |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
เพลงอื่น ๆ > เพลงประกอบละครและภาพยนตร์

ปี พ.ศ. 2535 เพลง "A Whole New World" (โลกใบใหม่) เพลงประกอบภาพยนตร์การ์ตูน "Aladdin" ("อะละดิน") ของเดอะวอลต์ดิสนีย์
ปี พ.ศ. 2536 เพลง "วันนี้ที่รอคอย และ เพลง "วันหนึ่ง...วันนี้"" เพลงประกอบละคร "วันนี้ที่รอคอย" ทางช่อง 7
ปี พ.ศ. 2538 เพลง "เธอคนเดียว" และ "คำเดียวก็รู้" เพลงประกอบภาพยนตร์ "คู่กรรม"
ปี พ.ศ. 2540 เพลง "นิรมิต" เพลง "ที่สุดในหัวใจ" เพลง "น้ำค้าง" และ เพลง "ฉันมีหัวใจ" เพลงประกอบละคร "นิรมิต" ทางช่อง 7
ปี พ.ศ. 2541 เพลง "ถ่านไฟเก่า" เพลง "ความทรงจำ" และ เพลง "ตัดไฟตั้งแต่ต้นลม" เพลงประกอบละคร "ความทรงจำใหม่ หัวใจเดิม" ทาง ททบ.5
ปี พ.ศ. 2543 เพลง "รักเธอเสมอ" เพลงประกอบละคร "ปริศนา" ทางช่อง 7
ปี พ.ศ. 2546 เพลง "ชีวิตลิขิตเอง" เพลงประกอบละคร "เมืองมายาเดอะซี่รี่ส์" ทาง ททบ.5
ปี พ.ศ. 2546 เพลง "เธอหรือเปล่า" ร้องร่วมกับ แพท สุธาสินี เพลงประกอบภาพยนตร์ "บิวตี้ฟูล บ๊อกเซอร์"
ปี พ.ศ. 2552 เพลง "จะได้ไม่ลืมกัน" เพลงประกอบภาพยนตร์ "ความจำสั้น แต่รักฉันยาว" ของ GTH
ปี พ.ศ. 2554 เพลง "วนาสวาท" ร้องร่วมกับ หนูนา หนึ่งธิดา เพลงประกอบละคร "วนาลี" ทางช่อง 3
ปี พ.ศ. 2556 เพลง "มีไหมใครสักคน" เพลงประกอบละคร "วันนี้ที่รอคอย" ทางช่อง 7
ปี พ.ศ. 2557 เพลง "คนแพ้ที่ไม่มีน้ำตา" เพลงประกอบละคร "อย่าลืมฉัน" ทางช่อง 3
ปี พ.ศ. 2558 เพลง "ดอกไม้ในใจ" เพลงประกอบละคร "กลกิโมโน" ทางช่อง 3
ปี พ.ศ. 2558 เพลง "รักที่ไม่มีวันเป็นจริง" ร้องร่วมกับ อารยา เอ ฮาร์เก็ต เพลงประกอบละคร "กลกิโมโน" ทางช่อง 3
ปี พ.ศ. 2558 เพลง "ปล่อยเธอไป" เพลงประกอบละคร "กลกิโมโน" ทางช่อง 3
ปี พ.ศ. 2558 เพลง "บัลลังก์เมฆ" เพลงประกอบละคร "บัลลังก์เมฆ" ทางช่องวัน
ปี พ.ศ. 2558 เพลง "รักให้พอดี" ร้องร่วมกับ วิชญาณี เปียกลิ่น และ ระดับดาว ศรีระวงศ์ เพลงประกอบละคร "บัลลังก์เมฆ" ทางช่องวัน
ปี พ.ศ. 2559 เพลง "ปิดบัง" เพลงประกอบละคร "เพลิงนรี" ทางช่อง 3
ปี พ.ศ. 2559 เพลงพระราชนิพนธ์ "พรปีใหม่" ร้องร่วมกับ วิโอเลต วอเทียร์ เพลงประกอบภาพยนตร์ "พรจากฟ้า"
ปี พ.ศ. 2562 เพลง "ก่อนจะเช้า" ร้องร่วมกับ โรส ศิรินทิพย์ , Wonderframe เพลงประกอบละคร ก่อนอรุณจะรุ่ง ทางช่องจีเอ็มเอ็ม 25
ปี พ.ศ. 2564 เพลง "ใครคิดถึง" เพลงประกอบละคร วิมานทราย ทางช่องวัน 31
ปี พ.ศ. 2566 เพลง "รักเอ๋ย" เพลงประกอบละคร พนมนาคา ทางช่องวัน 31
ปี พ.ศ. 2567 เพลง เธอ...ผู้ไม่แพ้ และ เพลง รักเธอเท่าไหร่ เพลงประกอบละคร วัยรุ่นอลเวง ทาง NBT
เพลงอื่น ๆ > จิงเกิ้ล/เพลงประกอบโฆษณา

ปี พ.ศ. 2564 เพลง "ให้โลกได้เห็น (น้ำใจคนไทย)" เพลงประกอบโครงการ “โรงพยาบาลไฟจากฟ้า” พลังงานสะอาด เพื่อ 77 โรงพยาบาลทั่วไทย จัดโดยสำนักงานคณะกรรมการกำกับกิจการพลังงาน
ปี พ.ศ. 2565 เพลง "ทดลองใช้" Version เป็นได้อีกเยอะ" เพลงประกอบโฆษณา CardX ขับร้องร่วมกับ อชิรญา นิติพน(CardX หรือ บริษัท คาร์ด เอกซ์ จำกัด ของธนาคารไทยพาณิชย์)
ปี พ.ศ. 2566 จิงเกิ้ลเพลง "ไปกันอีกซักที ก็ดีนะ" เพลงประกอบโฆษณาของการท่องเที่ยวแห่งประเทศไทย (ททท.) ภายใต้แคมเปญ “เที่ยวเมืองไทย Amazing ยิ่งกว่าเดิม” ตามแนวคิด “โมเมนต์ที่ใช่ สร้างได้ไม่ต้องรอ”
ปี พ.ศ. 2566 เพลง "เธอคือพลังของฉัน" เพลงพิเศษในโอกาสครบรอบ 45 ปี ปตท. ขับร้องร่วมกับ วรันธร เปานิล